१९४१ में स्विस इलेक्ट्रिकल इंजीनियर जार्ज मेस्ट्रल ने जंगल में घूमते हुए देखा कि कोक्लबर एक प्र्रकार की कटीली वीड है जो उनके पेंट और कुत्ते के बालों से आसानी से चिपक रही है। उन्होंने ध्यान से देखा तो पाया कि इस बीड में छोटे-छोटे हुक हैं जो कपड़ों और बालों में आसानी से अटक जाते हैं। इस अवलोकन के बाद उन्होंने विचार किया कि अगर कृत्रिम तरीके से एक सतह पर ऐसे लचीले हुक बना लिए जाएं और इसी तरह की दूसरी सतह पर लचीले लूप हों तो इसका लाभ लिया जा सकता है। इस तरह उन्होंने ‘वेलक्रो’ का आविष्कार कर डाला। आज वेलक्रो का उपयोग जूतों, घड़ी के बेल्ट, अंतरिक्ष में शून्य-ग्रेविटी पर पदार्थों और पैकेट्स को अपनी जगह बनाये रखने आदि में होता है।